Mira Voglar: **MAMICI**

**MAMICA, KAJ NAJ TI KUPIM?**

**MAMICA, KAJ NAJ TI DAM?**

**ZAPOJEM TI PESEM O SONČKU,**

**NARIŠEM TI VSE, KAR POZNAM.**

**NABEREM TI ŠOPEK VIJOLIC,**

**REČEM TI: »RAD TE IMAM!«**

Ksenija Šolster Olmer: **ODA OČETOM**

**OČKA, OČI, ATEK, TATI …**

**KDO SE LEPŠE ZNA IGRATI**

**GUSARJE ALI ČAJANKE,**

**LEGO KOCKE IN UGANKE?**

**KOMU NIKDAR NI TEŽKO**

**PRAVLJICE ZVEČER PREBRATI,**

**V TEMNI NOČI HITRO VSTATI,**

**ČE GA KLIČEŠ NA POMOČ?**

**KDO IMA POSEBNO MOČ,**

**KI PREŽENE VSE STRAHOVE,**

**DA SE VEČ NI TREBA BATI?**

**OČKA, OČI, ATEK, TATI!**

Vir: *MAMAOČKA.* 2014. Jezero : Morfem. ISBN 978-961-6933-16-2.